Փոլ Դոլան

Փոլ Դոլան (, ), բրիտանացի գիտնական և գրող։ Լոնդոնի տնտեսագիտության և քաղաքական գիտությունների դպրոցում վարքային գիտությունների բաժնի ղեկավար և պրոֆեսոր։ Գիտական հետաքրքրությունները կապված են երջանկության ֆենոմենի ուսումնասիրությամբ, նրա պատճառների և հետևանքների ինչպես անհատի, այնպես էլ ընդհանրապես հասարակության համար։ «Happiness by Design» և «Happy Ever After» գրքերի հեղինակ է։

Կրթություն 
Մեծացել է Լոնդոնի «Hackney Central» շրջանում։ Մինչ այդ ընտանիքում ոչ ոք չի սովորել համալսարանում։

1989 թվականին Սուոնսիի համալսարանում ստացել է տնտեսագիտության աստիճան։ Մագիստրոսի և դոկտորի աստիճան ստացել է Յորքի համալսարանում, համապատասխանաբար 1991 և 1997 թվականներին։

Ավանդ գիտության մեջ 
Ունի ավելի քան 100 գրախոսվող հրատարակություն, որոնք ընդգրկում են բազմաթիվ թեմաներ, այդ թվում՝ վարքագծային գիտություններ, սուբյեկտիվ բարօրություն, առողջության իրավահավասարություն և առողջության գնահատում։ Ներկայումս զբաղեցնում է Մեծ Բրիտանիայի կառավարության տնտեսական գնահատման գծով գլխավոր գիտական խորհրդականի պաշտոնը։ Նա նաև Գիտությունների ազգային ակադեմիայի բարեկեցության հանձնաժողովի և բարեկեցության չափման ազգային խորհրդատվական ժողովի անդամ է։ Բացի այդ, Լոնդոնի Կայսերական քոլեջում հրավիրված պրոֆեսոր է։

Մեծ Բրիտանիայի նախարարների կաբինետի հրապարակած «Mindspace» զեկույցի հեղինակն է, որը վերաբերում է սոցիալական քաղաքականության մեջ հոգեբանական և վարքագծային գիտությունների կիրառմանը։

2013 թվականին Բեռլինում կարդացել է «Հաշվարկով երջանկություն» Թագավորական դասախոսություն։ Բազմիցս հանդես է եկել ազգային ու միջազգային տարբեր հանդիպումներում, կոնֆերանսներում և զանգվածային լրատվամիջոցներում, օրինակ՝ «BBC1»-ի «Նիհարել սիրո համար» հեռուստատեսային ծրագրում։ «The Times» թերթը նրան անվանել է աշխարհի մեծագույն մտածողներից մեկը։

Գրքեր

Happiness By Design 
2014 թվականի օգոստոսի 28-ին լույս է տեսել Դոլանի «Happiness by Design» գիրքը՝ Նոբելյան մրցանակի դափնեկիր Դանիել Կահնեմանի նախաբանով։ Գիրքը նվիրված է անհատական երջանկության հասնելու համար վարքի գիտության օգտագործմանը։

Happy Ever After 
2019 թվականի հունվարին լույս է տեսել «Happy Ever After» գիրքը։ Այն ստացել է ինչպես դրական արձագանքներ թեմայի նկատմամբ ստեղծագործական մոտեցման համար, այնպես էլ բացասական՝ վիճահարույց վիճակագրական վերլուծության համար։

«The Times»-ը գրել է, որ «Happy Ever After»-ը պարունակում է «շատ զարմանալի գաղափարներ»։ Գիրքը հիմնված է բարեկեցության, անհավասարության և խտրականության վերաբերյալ հետազոտությունների վրա։

Գրքում քննարկվում են ամուսնության և երջանկության կապի մասին կարծիքները, օրինակ՝ այն մասին, որ չամուսնացած կանայք ավելի երջանիկ են, քան ամուսնացած կանայք։ Անձամբ Դոլանն այս առիթով նշել է. «Ամուսնացած մարդիկ ավելի երջանիկ են, քան բնակչության այլ ենթախումբ, բայց միայն այն ժամանակ, երբ իրենց ամուսինը գտնվում է սենյակում, երբ նրանց հարցնում են, թե որքանով են նրանք երջանիկ։ Երբ ամուսինը չի լինում, պատասխանն է՝ չափազանց վատ»։ Տնտեսագետ Գրեյ Քիմբրոյի կարծիքով՝ Դոլանի եզրակացությունները չեն հաստատվել գրքում բերված աղբյուրների կողմից։

Ավելի ուշ Դոլանը հետ է վերցրել «ներկա ամուսնու» մասին իր հայտարարությունը։ Այս հերքումը հրապարակվել է «The Guardian»-ում։ Բացի այդ, նա իր խմբագրին տեղեկացրել է, որ գիրքը կարող է վերանայվել։ Նա բացատրել է, որ մեկնաբանության սխալ է տեղի ունեցել։ Ընդ որում՝ նա ճշգրտել է, որ «դեռևս արդարացի է թվում, որ տղամարդիկ ավելի շատ են շահում ամուսնությունից, քան կանայք», Դոլանը նաև պնդում է. «...եթե դուք տղամարդ եք, դուք հավանաբար պետք է ամուսնանաք, եթե դուք կին եք, չարժե անհանգստանալ»։

Ըստ «The Globe and Mail» պարբերականի՝ «Դոլանի ամենահրաշալի պահանջները հիմնված են տվյալների սխալ ընթերցման վրա»։

Նախասիրություններ 
2014 թվականի նոյեմբերի 22-ի «Գարդիանի» հաղորդման մեջ Դոլանը նշել է.
Ես իմ կյանքի ընթացքում ոչ մի վեպ չեմ կարդացել։ Կյանքը կարճ է, և ես որոշեցի լրացնել այն գործիքներով, որոնք տարբերվում են հորինված պատմություններից։ Յուրաքանչյուր ոք իր սեփականն ունի, այո՞:

Հետաքրքրված է բոդիբիլդինգով։

Պարգևներ 
2002 թվականին ստացել է Ֆիլիպ Լևերհուլմի մրցանակն առողջապահության տնտեսության մեջ ներդրած ավանդի համար, մասնավորապես՝ տարիների ընթացքում կյանքի որակի վերաբերյալ հետազոտության ոլորտում կատարած աշխատանքի համար (QALY):

Ընտրյալ մատենագիտություն

Գրքեր

Հոդվածներ

Նշումներ

Ծանոթագրություններ

Արտաքին հղումներ 
 Պաշտոնական կայք

 
Բրիտանացի հասարակագետներ
Լոնդոնի տնտեսագիտության և քաղաքական գիտությունների դպրոցի շրջանավարտներ